Hóvihar, jégesõ, orkánerejû szél pusztít az Egyesült Államok középnyugati vidékein
Hóvihar, jégesõ, orkánerejû szél pusztít az Egyesült Államok középnyugati vidékein, és már három halálos áldozatot is követelt.
Az óriási kiterjedésû viharzóna a déli Mexikói-öböltõl a kanadai határon fekvõ Nagy Tavak vidékéig húzódik.

A tavaszi meleg idõjárásnak köszönhetõen már zöldellõ-virágzó középnyugati államokat vastag hótakaró borítja, szél és köd nehezíti a közlekedést. A déli Louisiana államban a mostoha útviszonyok miatt három ember meghalt. A térségben több repülõjáratot, egyedül a minneapolisi légikikötõben 400 járatot töröltek. Minneapolis városát több mint 30 centiméter vastagságú hótakaró borítja. Dél-Dakota legnagyobb városában, a félméteres hótakaróval küszködõ Sioux Fallsban a repülõtér is beszüntette a munkát, a térségben több autópályát szintén lezártak.

Minnesota, Wisconsin, Michigan teljesen hó alatt van, Wisconsinban sok helyen 45-50 centiméteres a hó, és vasárnap estig további 35-0 centiméternyi havat várnak. Michigant a hó mellett jégesõ is veri, több településen áramkimaradások vannak. A meteorológusok elõrejelzései szerint a tavaszban érkezett téli vihar vasárnap eléri New York és New Jersey államokat is.

A meteorológusok arra figyelmeztetnek, a Nagy Tavak környékén, Wisconsin és Illinois államokban, a különösen viharos Michigan-tó mellett áradások várhatóak. Chicago lakosságát figyelmeztették, a tó akár öt-hatméteres hullámokat is vethet.
hóvihar Egyesült Államok idõjárás